ועדת העבודה והרווחה, כנסת 25, פרוטוקול מספר 126, 2023-12-04 00:00

ישראל אייכלר: שלום, ברוכים הבאים לישיבת וועדת העבודה והרווחה, היום כ"א בכסלו התשפ"ד, 4 בדצמבר 2023

ישראל אייכלר:  הנושא שלנו היום: היערכות המרב"ד - המכון הרפואי לבטיחות בדרכים, לטיפול בפניות של נפגעים

ישראל אייכלר:  בחוק שעשינו בקיץ בקשר לנכי צה"ל, אפשרנו הרבה סעיפים שהיה כתוב שצריך אישור של המרב"ד, וברירת המחדל היא שהוא מקבל אישור אוטומטי, אלא אם כן, המרב"ד החליט שהוא לא מסוגל לנהוג או משהו כזה

ישראל אייכלר:  קיבלנו פניות לגבי הנושא הזה

ישראל אייכלר:  היישום של החוק הזה, ושל ההחלטות האלה, הוא בכלל בנושא העומס על המרב"ד

ישראל אייכלר:  נשמע ממשרד הבריאות את המנהל הרפואי של המרב"ד, ד"ר יובל דאדון

ישראל אייכלר:  נשמע ממך מה קורה במרב"ד מאז החודשים האחרונים

יובל דאדון: קודם כל, תודה רבה, על הדיון, תודה רבה על ההזדמנות כמו בפעמים קודמות

יובל דאדון:  ההזדמנות שלנו לשמוע את הציבור היא הדרך שלנו להשתפר עם כל הקשיים ועם כל הקושי

יובל דאדון:  כן אשתף מבחינת השינויים שקרו

יובל דאדון:  חוזר מנכ"ל חדש שיצא שדייק את דרכי הדיווח למרב"ד, זאת אומרת, ששער הכניסה היום הוא הרבה יותר מצומצם

יובל דאדון:  אנחנו לא מקבלים דיווחי סרק, אנחנו מקבלים רק את המקרים שבהם יש צורך שעולה השאלה לגבי הבטיחות בנהיגה

יובל דאדון:  אנחנו מיישמים את הדברים האלה כבר דה-פאקטו

יובל דאדון:  יש לנו אנשים שהם עומדים שם בתוך הדבר הזה, ועוצרים את הדיווחים המיותרים

יובל דאדון:  גם יוצרים קשר עם אותם מדווחים, עם אותם מקומות

יובל דאדון:  אם בן-אדם הגיע לביטוח לאומי בגלל סיבה אחרת,  ורופא באותה ועדה ראה דום נשימה בשינה, דיווח אוטומטית למרב"ד, נכנס לאיזה תהליך שהוא לא מוצדק מסיבה קלינית, את זה עצרנו, לא יקרה יותר

יובל דאדון:  גם זה כמו שבץ, כל הדברים האלה, אלה דברים שבסופו של דבר, הביאו למצב שהיו הרבה יותר פניות ממה שיכולנו לטפל, ועכשיו זה יהיה הרבה יותר מצומצם

ישראל אייכלר: מספרים יש לך? פעם היו אלפי פניות, כמה היום?     

יובל דאדון: היום כרגע ממתינים סדר גודל של 24 אלף

ישראל אייכלר: אני יכול להרגיע אתכם, כשאני הייתי בוועדה לפניות הציבור זה היה 40 אלף ויותר, אז ירדנו למחצית

יובל דאדון: אחד הדברים שעשינו בחודשים האחרונים – לאתר בדיוק את אותם דיווחים שהגיעו בשנה האחרונה, ומתוכם להסתכל בצורה מאוד מדויקת למי יש אינדיקציה רפואית להתליה, ולמי לא

יובל דאדון:  סדר גודל שמהמספרים הנוכחיים - עוד לא סיימנו את התהליך, זה עומד על סדר גודל של 40%, 50%, זאת אומרת, הפחתה בסדר גודל של 40% בפניות שאמורות להגיע

יובל דאדון:  שנית, זה גם פידבק שהגיע באותם דיונים קודמים בוועדה לפניות הציבור שבאנו ונשאלנו בצורה מאוד נכונה

יובל דאדון:  אדם עבר ועדה מסוימת, נבדק על-ידי רופא, יש ממצאי בדיקה פיזיקלית שמצביעים על כך שצד ימין לא עובד, אז כבר יש מישהו שבדק את זה

יובל דאדון:  המשמעות היא שהוא צריך לעבור לנהיגה בצד שמאל עם מבחן נהיגה ולימודי נהיגה

יובל דאדון:  למה הוא צריך להגיע למרב"ד? אז הדבר הזה זה גם דבר שיישמנו פה

יובל דאדון:  זאת אומרת, כל הדיווחים שקיבלנו ב-20'-23', קטלגנו אותם מדיווחים שמגיעים מוועדות ניידות ששם כבר יש פירוט של ממצאי הבדיקה הפיזיקלית

יובל דאדון:  כל המקרים האלה אפיון פרטני, ולבוא ולומר אוטומטית, לשלוח לאדם מכתב – לאור הממצאים האלה, אנחנו חוסכים לך את הבדיקה במרב"ד, אלה הממצאים שמתאימים לך

יובל דאדון:  במידה ואתה רוצה להגיש ערר, כמובן שקיימת אפשרות, אבל כנראה שזו הדרך הבטוחה עבורך ועבור האחרים

יובל דאדון:  זה עוד אחד מהדברים שכבר מיושמים כאן דה-פאקטו, שוב הכמויות הן מאוד גדולות, אבל הן כבר מיושמות בפועל

ישראל אייכלר: למה עדיין אנחנו מדברים על עשרות אלפים? אם זה בתהליך שאתה אומר, זה לא צריך לקחת הרבה זמן

ישראל אייכלר:  יש היום מייל, במייל אחד אתה עונה, בתוך שבוע אתה עונה לתשובה

ישראל אייכלר:  בתוך שבועיים הוא מעביר את המסמכים שהוא צריך, נגמר הסיפור, למה צריך כל כך הרבה פניות?     

יובל דאדון: אני מצטער לבשר שיש לנו שתיים וחצי רופאים שעובדים במרב"ד, לצערי, היו ניסיונות רבים לאתר רופאים נוספים שיגיעו, כולל מכרזים, שבסוף, בשנייה האחרונה החליטו לא לבוא

יובל דאדון:  אז עדיין, בסוף, בסוף, מישהו צריך לעבור בצורה אחראית ומקצועית על הדבר הזה

יובל דאדון:  זאת אומרת, דוח שמגיע, לא מגיע כמשפט אחד, מגיע ארבע עמודים, וצריך להסתכל בסעיף ו6 ולראות מה הפירוט, ולהבין מה ההבחנה

יובל דאדון:  בסופו של דבר, אנחנו מדברים על חיי אדם, אנחנו מדברים על סיכון

ישראל אייכלר: 2

ישראל אייכלר: 5 רופאים זה ממש מעליב

ישראל אייכלר:  כשוועדה בכנסת יושבת, חשבתי שבטח אם מדובר ב-25 אלף איש, אש יש לפחות 100 רופאים

יובל דאדון: אנחנו עושים מאמצים מאוד גדולים לגייס, לצערי, לא מגיעים

יובל דאדון:   בצוק העתים, כן חשבנו על אפשרות אחרת של גיוס רופאים ממחלקות אחרות שיבואו ויעבדו ויסייעו לנו בתוך הדבר הזה

ישראל אייכלר: קודם כל לגמור את הערמה הזאת

יובל דאדון: בוודאי

יובל דאדון:  נכון

יובל דאדון:  ולהסתכל כבר על התיקים הקיימים, לבוא לראות מתוכם אלו דברים כבר לא רלבנטיים

יובל דאדון:  אחד השינויים שקרה בעקבות אותו חוזר מנכ"ל שהפצנו באמצע יולי השנה, שבהם אנחנו באים ואומרים – אל תדווחו לנו על דברים שהם לא רלבנטיים, כי לא עולה השאלה המהותית לכשירות הנהיגה, את אותם כללים אנחנו מכילים רטרו-אקטיבית עבור הדברים הקיימים כרגע, עבור אלה שממתינים, ומאפשרים קבלת החלטות הרבה יותר מהירה

יובל דאדון:  בתוך הדבר הזה, לפי אותם עקרונות, גם נכתבו נהלים פנימיים שמגדירים למחלקה שלנו שקובעת אלו בדיקות נדרשות, נעשה תהליך של רטריאג' על התיקים הממתינים

יובל דאדון:  שוב, דוגמה של שבץ, בן אדם שעבר אירוע מוחי

יובל דאדון:  חלק לא קטן מחלימים, הם לא צריכים להגיע למרב"ד

יובל דאדון:  חלק לא קטן, גם אין להם כל הפרעה קוגניטיבית

יובל דאדון:  מה שהיה נהוג עד עכשיו במרב"ד על אוטומט

יובל דאדון:   כל מי שהיה לו שבץ, אוטומטית היה מגיע לבדיקת רופא ולבדיקה פסיכולוגית, אין אינדיקציה

יובל דאדון:  אנחנו יודעים שהבן אדם הערכה אצל נוירולוג בקהילה כחלק מהסטנדרט הטיפולי המקובל, מצאו שאין הפרעה קוגניטיבית,  או שיש החלמה מלאה בעקבות אותו דבר, אין שארית תפקודית, אין סיבה להביא אותה למרב"ד

יובל דאדון:  במקרים האלה הלכנו עם הצוות המצומצם שיש לנו לבוא על התיקים האלה, ולהגיד לאנשים, תקשיבו – אפשר לקבל החלטה על סמך המידע הקיים

יובל דאדון:  זה דברים שנעשים, נעשים כל הזמן

ישראל אייכלר: המנהלת שואלת אם הוספתם כבר רופאים

ישראל אייכלר:  כמה יש לכם היום?     

יובל דאדון: איתרנו רופאים שמוכנים להגיע

יובל דאדון:  שישה נוספים, והדבר הזה נמצא כרגע - - -      

ישראל אייכלר: מתי השישה יתחילו לעבוד?     

יובל דאדון: לאחר שקיבלנו אישור של הנציבות ואישורים פנימיים

ישראל אייכלר: מתי הם יתחילו לעבוד?     

יובל דאדון: מבחינתנו as soon as possible

יובל דאדון:  חשוב להבהיר בתוך הנקודה הזאת

יובל דאדון:  אני נכנסתי לדיון, ומי שנכנסה שאלו אותה – אתם בצד שלנו או בצד שלהם? אתם איתנו או איתם? אז אני שמח לבשר לכם שגם אני וגם יניב, אנחנו אתכם

רות פרמינגר: אבל ביטוח לאומי לקח 600 רופאים לוועדות הרפואיות, עכשיו 600

רות פרמינגר:  כשמישהו שם את זה על סדר היום הציבורי, או סדר היום שלו, הוא נערך לזה

רות פרמינגר:  לא יכול להיות שאתם תישארו שם

רות פרמינגר:  אני מעריכה אותך יובל

רות פרמינגר:  אני מעריכה אותך יניב

רות פרמינגר:  לא יכול להיות – 15 אלף אנשים עוד לפני המלחמה מחכים גם שנה שלמה

רות פרמינגר:  גם הוא קטוע רגל, וגם הוא תקוע בתוך הבית כי אין לו רישיון – אתה מעלה על דעתך מה קורה לאנשים האלה?      

ישראל אייכלר: הפרוטוקול לא מכיר את הקול שלך

ישראל אייכלר:  מה שמך ותפקידך?     

רות פרמינגר: אני עו"ד רות פרמינגר, אני מארגון נפגעי פעולות איבה, ואני גם בכובע של קהילת קטועי הגפיים בישראל

רות פרמינגר:  אני שנים מלווה את המרב"ד, אדוני, גם אצלך בדיונים בוועדה

רות פרמינגר:  אני חושבת שהמרב"ד נשאר בימי הביניים

רות פרמינגר:  אתם לא מתייעלים מספיק

רות פרמינגר:  יובל, אני דיברתי איתך

רות פרמינגר:  אנחנו דיברנו גם על הנושא של השאלון, אבל חברים, אתם לא מסוגלים

רות פרמינגר:  15 אלף אנשים שמחכים, ואני בטוחה שיותר, תרשה לי להגיד לך יותר

רות פרמינגר:      שניים וחצי רופאים במרב"ד, אדוני היושב-ראש, חברת הכנסת, אני רוצה להגיד לכם משהו

רות פרמינגר:  יש היום המון מחלקות שיקום בבתי החולים שיש בהם את כל הפונקציות האלה – יש להם גם את המרפאים בעיסוק שעושים את הבחינות הללו, יש להם גם את הרופאים של השיקום

רות פרמינגר:  יש להם גם סימולטורים

רות פרמינגר:  למה אם אתם לא יכולים להתמודד עם זה, אדוני, למה אנחנו לא יכולים לאפשר? כי מה זה המרב"ד? זה רופא מוסמך שקובע

רות פרמינגר:  למה לא יהיה רופא מוסמך בכל מחלקת שיקום שחיה עם הפצועים האלה יום יום והם יאפשרו את זה

ישראל אייכלר: הם יתנו אישור וישלחו את זה למרב"ד?     

רות פרמינגר: הם יבדקו את כשירות הנהגים

רות פרמינגר:  ואם יש מישהו שצריך בוודאות מתקן לאוטו כמו קטועי שתי רגליים שהם צריכים מנגנון לידיים

ישראל אייכלר: מה שאת אומרת, זה כמו שיש מכונים שעושים צילומים, ומיפויים, ואקו, ושולחים לרופאים ולבתי החולים, אגפי השיקום ישלחו למרב"ד דוח על המצב של החולה

יובל דאדון: בהחלט, זה בדיוק מה שאמרנו

יובל דאדון:  זה אותו דבר, אפילו יותר רחב מזה

יעל סלנט: זה לא כמו מה שאמרתם?     

רות פרמינגר: הבעיה שלנו היא שהמרב"ד - אני מפחדת שזה יגיע אליהם נגיד כרגולטור בלבד, ולא אופרטור שעושה את הפעולות, אני מפחדת, אין אפשרות לתקשר איתם

רות פרמינגר:  אין אפשרות להגיע אליהם

רות פרמינגר:  בן אדם רוצה לדבר עם המרב"ד אין אפשרות

ישראל אייכלר: איך שתיים וחצי אנשים יכולים לדבר עם 25 אלף?

ישראל אייכלר:      אשאל אותך גב' פרמינגר, יש גם תופעות אחרות שלא כל כך קשורים לאגף השיקום הפיזי, את יודעת מזה

ישראל אייכלר:  הוגש למרב"ד דיווח שיש לו איזה לחץ נפשי, בוא נאמר כך, והוא רוצה להשתחרר מזה, לוקח לו שנים לקבל אישור מהמרב"ד לעלות על הרכב

ישראל אייכלר:  מי המכון שאת מציעה שיטפל בזה? זה לא אגף השיקום בהר הצופים, ולא אגף השיקום בבתי החולים

רות פרמינגר: לצערי הרב, לא הסתייע שיגיעו מתל השומר, אבל גם להם יש מחלקה לאנשים שיש להם פגיעה נוירולוגית, יש את העובדת ריפוי ועיסוק שהיא בודקת בדיוק את הדברים הללו

רות פרמינגר:  עכשיו נכנס גם מנהל בית לוינשטיין, שהוא עשרת מונים יותר מיומן ממני, ויכול לפרוס בפניך, בפני הוועדה את כל הנושא הכאוב הזה של חוסר מענה

ישראל אייכלר: בבקשה

ישראל אייכלר:  חברת הכנסת דבי ביטון

דבורה ביטון: תודה, כבוד היושב-ראש, תודה לכם, מה שנאמר כאן, אדוני, אני חושבת שבאמת הגיע הזמן להתייעל

דבורה ביטון:  אנחנו מדברים פה על מספר לא מציאותי

דבורה ביטון:  אני גם אזכיר לכבודו שאנחנו בעצם גם אחרי ה-7 בנובמבר, עוד מחכים לנו עוד לא מעט כאלה שעוד ימתינו, ולצערנו, הצטרכו

דבורה ביטון:  אני מסכימה עם מה שנאמר כאן

דבורה ביטון:  בסך הכול אותם אנשים יכולים לגשת, אפילו רופא מטפל בקופת חולים, יכול לתת דוח ממצאים, ואז להפנות מהקופה עצמה, אולי לחוות הדעת רלבנטית, עם זה לשלוח בבקשה, ולדלג על זה

דבורה ביטון:  למה צריך להפעיל כל כך הרבה? וכפי שעשינו בביטוח לאומי שהוכשרו רופאים שביקשו להרחיב, זה לא העת עכשיו לעכב

דבורה ביטון:  אני גם מזכירה שאנחנו מחכים לתקופה כאוטית, יש עוד מלא מאושפזים ופצועים וחיילים

דבורה ביטון:  אני חושבת שאם הוואקום הזה לא ייפתר בתקופה הקרובה, ניכנס לוואקום מאוד קשה

דבורה ביטון:   ולכן, יש לתת את הדעת ולמצוא דרכי ייעול

דבורה ביטון:  יש מלא רופאים

דבורה ביטון:  יש רופאי משפחה

יובל דאדון: בדיוק

יובל דאדון:  זה מתחבר לחלוטין למה שאת אומרת, כי אחד הדברים במסגרת אותם שיפורים שעשינו, הוצאנו טופס חדש שמנחה, מתווה את אופן המילוי שמתבקש על-ידי הנוירולוג, או הגריאטור בקהילה, ספציפית, תגיד לנו נקודתית על כל אחת מהגפיים

ישראל אייכלר: מתי מתחילים לעבוד? אם הוספתם לשתיים וחצי רופאים עוד שישה, אם אני שומע ממך שבעוד שבועיים מתחילים לעבוד, אז זה ירגיע אותנו קצת

יובל דאדון: זה יכול להוריד בצורה מאוד משמעותית

ישראל אייכלר: אבל כשאתה אומר לי שאתה לא יודע מתי אז - - -      

יובל דאדון: אנחנו צריכים את האישורים הפנימיים

ישראל אייכלר: אני אסביר לך למה אני שואל

ישראל אייכלר:  כי רק לקרוא את הדיווחים של אגפי השיקום, או של מה שחברת הכנסת ביטון אומרת, שרופאי קופת החולים, צריך אנשים שיקראו את זה, לא שתיים וחצי אנשים

יובל דאדון: הנקודה היא שברגע שאנחנו צריכים אנשים שיקראו את זה, זה עדיף על פני לזמן אותם לביקור ולבדיקה

ישראל אייכלר: ברור

ישראל אייכלר:  אבל מתי הם יעבדו האנשים האלה, תן לי תאריך

ישראל אייכלר:  במי זה תלוי?     

רות פרמינגר: עוד פעם אנחנו מטייחים

ישראל אייכלר: במי זה תלוי?     

דורית דניאל: אני באתי כנציגת אגף השיקום בביטוח לאומי

דורית דניאל:  אני רוצה לומר שאנחנו מטפלים בנפגעי פעולות איבה שזכאים לאותם זכויות של נכי צה"ל

דורית דניאל:  ואנחנו מרגישים תסכול וחוסר אונים שאנחנו לא יכולים לסייע לנכים האלה שגם ככה נפגעו כל כך קשה למצות את הזכויות שלהם, כי לא הדברים תלויים בנו

דורית דניאל:  אנחנו תלויים המון במכון

דורית דניאל:  אנחנו תוך מספר ימים כל נכה שמגיע אלינו אחרי ועדה שנקבעו לו אחוזי הנכות מופנה מידית מבחינתנו למכון, לצערי הרב, חודשים על גבי חודשים, אנחנו לא מקבלים תשובה

דורית דניאל:  הנכה שלא מכיר אף אחד אחר חוץ מאיתנו פונה אלינו, מבקש תשובה, ואנחנו פשוט חסרות אונים, מתביישות, מתוסכלות, שאנחנו אומרות לו – אנחנו נפנה ונברר, אבל גם לנו אף אחד לא עונה, לא משיב

דורית דניאל:  אני כבר הגעתי למצב  עם המנהל הקודם כאילו על בסיס של טובה אישית – אני מבקשת ממנו, כותבת לו בוואטסאפ אם הוא יכול בבקשה לבדוק עבורי שלושה, ארבעה נכים שכבר ממתינים כמעט שנה, ונצורים בבתים שלהם, קטועי גפיים שזקוקים לרכב כמו קביים

דורית דניאל:  אנחנו פשוט מרגישים תסכול

דורית דניאל:  אני היום לא הייתי מגיעה לפה אם זה לא היה בנפשנו

דורית דניאל:  העבודה אצלנו עכשיו אנחנו מגיעים בבוקר ויוצאים בערב עם כל העומסים שיש לנו

ישראל אייכלר: אולי תספרי לפרוטוקול, כשאת מדברת על אביזרים, אני מבין מה זה

ישראל אייכלר:  אבל הצופים והציבור לא מבין

ישראל אייכלר:  על מה את מדברת?     

דורית דניאל: אני מדברת על זה שנכה שנפגע ונקבעו לו אחוזי נכות, אנחנו מפנים אותו למכון כדי לקבל את האוקיי

דורית דניאל:  שלהם שהנכה כשיר לנהיגה

דורית דניאל:  ברגע שאנחנו מקבלים מהם את האוקיי

דורית דניאל:  אז אנחנו יכולים לצאת לדרך

ישראל אייכלר: גם לגבי אביזרים הם קובעים

יובל דאדון: אסביר בפן המקצועי

יובל דאדון:  אביזרים – יש אנשים למשל שיד אחת לא עובדת

יובל דאדון:  לרציונל צריך שתי ידיים על ההגה לפי החוק

יובל דאדון:  אחד הדברים שהמרב"ד קיים זה כדי לאפשר לאותם נכים את השליטה המלאה בהגה להוסיף אביזרים ספציפיים, למשל גולה, או תפוח עם פונקציות שיכול לעשות ביד אחת לאפשר שליטה מלאה על גלגל ההגה

יובל דאדון:  זה מבחינת האביזרים שאנחנו מדברים עליהם

יובל דאדון:  הדבר הנוסף שמדברים עליו, זה מה שנקרא אביזרים מיוחדים, שזה כבר מעלון

ישראל אייכלר: על זה אני מדבר, אנשים מחכים המון זמן

יובל דאדון: זה אלמנטים האחרים שעליהם יש את הוועדות הקונקרטיות שעליהן מדובר, שזה שרות נוסף שהמרב"ד נותן מעבר לתחום כשירות הנהיגה

משה אונא: חודשים אין ועדות

יובל דאדון: לכן חשוב להבהיר, יש כאן בלבול שחוזר על עצמו שוב ושוב כבר שנה וחצי בין הוועדות השונות

יובל דאדון:  המרב"ד נותן מספר שירותים

יובל דאדון:  1

יובל דאדון:  תחום כשירות הנהיגה שהמטרה שלו בטיחות הנהג ובטיחות הסביבה, שליטה טובה בגלגל ההגה

יובל דאדון:  הדבר השני, השרות שהמרב"ד נותן עבור האלמנטים האחרים במסגרות אותן ועדות לביטוח הלאומי

יובל דאדון:  וכפי שאמרת, אכן, היה לנו אתגר בנושא הוועדות בגלל סכסוך עבודה ספציפי

יובל דאדון:  לגבי הוועדות, אכן מספר חודשים, לצערנו, לא הצלחנו לקיים ועדות למרות הדחיפות המאוד גדולות שלנו והלחץ שלנו, בגלל סכסוך עבודה נקודתי מול גורמים ספציפיים שהגיע בשעה טובה לסיומו

ישראל אייכלר: ממי? משניים וחצי העובדים, עם שניים וחצי אחרים? עם מי?     

יניב תייר: אני מנהל מערך הוועדות הרפואיות במשרד הבריאות

יניב תייר:  אמשיך מהיכן שיובל עצר

יניב תייר:  הנושא של הוועדות הרפואיות ועדות גדול רכב, לפני שנותנים כשירות נהיגה במרב"ד, התאמת גודל רכב, זה אירוע אחר, שהוא האירוע עם האביזרים, שתי פונקציות שונות לחלוטין

יניב תייר:  שתיהן אצלנו

משה אונא: למה אתם לא מאחדים לוועדה אחת? למה אתם צריכים לייצר שתי ועדות על אותו אירוע?     

ישראל אייכלר: למה אתם נותנים לנו פתרונות לפני שהבנו את הבעיה?     

יובל דאדון: רק נדייק, שוב עוד פעם, במסגרת אי-הדיוקים, ובמסגרת ועדת התאמת רכב, או מה שנקרא ועדת גודל רכב, יש גם תהליך אלמנט של כשירות נהיגה שהוא מאוחד ומתקיים באותו תהליך מתוך חשיבה של למה פעמיים? זה לא קורה פעמיים, יש רופא לזה, ורופא שעושה את כשירות נהיגה, זה נעשה באותו מעמד

ישראל אייכלר: אני רוצה לשמוע אותך לגבי אביזרים, שזה נראה לי מציק להרבה אנשים

יניב תייר: יש פה שני אלמנטים – 1

יניב תייר:  של כשירות נהיגה, בודקים את כשירות האדם לנהיגה, ומתאימים לו את הכלים שהוא צריך אליו

יניב תייר:  מעבר לזה, כיוון שאנחנו כבר עוסקים בעולם כשירות נהיגה, ברגע שהביטוח הלאומי צריך להתאים גודל רכב עם אביזרים, נושא כשירות הנהיגה נבחן באותו מקום, באותה הזדמנות כדי לחסוך שני מגעים ושתי ועדות כמו שלא אמור לקרות

יניב תייר:  לצערנו, האירוע הזה נשען על יועצים טכניים שהם אנשים פרטיים לחלוטין שמספקים לנו את השרות הזה של הייעוץ הטכני, גם של התאמה של הרכב והאביזרים, אבל גם של התאמת כשירות הנהיגה ואנשים פרטיים לחלוטין שיחליטו מהיום למחר לעצור את עבודתם, משא ומתן קצת ארוך בזמן מאתגר

יניב תייר:  אבל כן הגענו להסכם שהוא עוד לא נחתם

יניב תייר:  אבל שוב, בהסכם סופי אחרי כל המשא ומתן, מקווים לחתימות ברמת השבוע הקרוב

ישראל אייכלר: השבוע הקרוב יהיו חתימות?     

יניב תייר: אנחנו מקווים

יניב תייר:  הוועדות האלה חוזרת, קבענו ועדות, שיבצנו אנשים, מבחינתנו זה חזר לעבוד

רות פרמינגר: אדוני היושב-ראש, כל פעם שהם נמצאים, אתם נמצאים בוועדות

רות פרמינגר:  הייתה ועדה ביוני, אתם זוכרים שאמרתם את זה ביוני? אני לא מאמינה

רות פרמינגר:  זה מסמא עיניים

רות פרמינגר:  היינו ביוני בוועדה משותפת בפניות הציבור, אמרתם שאתם הולכים כבר לטפל בכול

רות פרמינגר:  להתנהל מול כל הבעיות, לפתור את הבעיות, ועוד פעם אתם באים כאילו כלום לא קרה

רות פרמינגר:  אני מזכירה לכם שעוד לפני הוועדה של יוני, היינו שנה קודמת בעוד ועדה

רות פרמינגר:  אדוני, אני לא מבינה, זורים חול בעיניים, אני ממש מתנצלת, אבל זה ככה, זאת התחושה

ישראל אייכלר: הם לא צריכים לזרות חול בעיניים, המציאות מספיק חמורה

ישראל אייכלר:  אני לא מבין למה מרב"ד שצריך לקבוע אם אדם כשיר לנהיגה, זה צריך להיות מעורב עם מישהו שצריך לאשר איזה מעלון מגיע לי, זה שני דברים נפרדים שאם יש זמן, אז בבקשה

ישראל אייכלר:  אבל אם יש עומס כזה, מה עניין שמיטה אצל שחיטה? נכון שהוא יגיד לי אם הוא יודע לנהוג, ואני צריך מישהו שיסדר לו את המעלון, אלה שמסדרים את כל הדברים לנכים בביטוח הלאומי

ישראל אייכלר:       נשמע את משה אופק

משה אונא: אני רוצה להסביר את המהות

משה אונא:  יש חוסר הבנה

משה אונא:  האביזרים זה חלק מצורת הנהיגה

משה אונא:  אני עד היום לא מבין למה הפרידו את זה

משה אונא:  נכה שחיכה חצי שנה, שנה, שנה ומשהו, הלך לעשות רישיון נהיגה, עבר אחרי תלאות, עבר את רישיון הנהיגה, הוא חוזר למרב"ד, בכדי שיתאימו לו את אביזרי הנהיגה המתאימים

משה אונא:  במשך חצי שנה ויותר לא מתקיימות ועדות, וחמור מכך, רכבים שנמצאים באבזור ויש בעיה, תוך כדי אבזור מגלים שיש בעיה, פונים למכון לבקש, תתאימו את האבזור לנכה, אין עם מי לדבר, פשוט אין

משה אונא:  הפקידות נחמדות מאוד, אבל התשובה היא שאין יועצים טכניים

משה אונא:  וגם אלה שעכשיו דיברתם שחוזרים, על מה מדובר? על שניים או שלושה יועצים, זה לא יכסה

משה אונא:  יש לנו פיגור, לנו, לכל עם ישראל יש פיגור  של אלפי ועדות, שלושה יועצים לא יפתרו את זה

משה אונא:  באמת, זו טיפה בים

משה אונא:  צריך לחשוב על זה

משה אונא:  צריך לאחד את הוועדות

משה אונא:  אולי להכשיר יועצים אחרים

משה אונא:  אני חושב שגם היועצים, יסלחו לי היועצים, לא יודע כמה הם מקצועיים, או לא מקצועיים, כמה הם מבינים או לא, אין להם הכשרה

משה אונא:  הם מגיעים ולומדים מהשטח

משה אונא:  אני מציע לכם מניסיוני בעבר, לקחת מורים לנהיגה שלימדו נכים, לקחת אותם בתור יועצים, לשים אותם במכון, הם יודעים הכי טוב, יותר טוב מכולם

משה אונא:  יותר טוב מכל מי שיושב פה מסביב לשולחן, ויעשו ועדה אחת

משה אונא:  כשמגיע נכה, בודקים את המגבלות שלו, וקובעים אם הוא יעמוד במבחן נהיגה, הוא יקבל אביזרים אחד, שתיים שלוש, ובזה נגמר העניין

משה אונא:  הוא העביר לביטוח לאומי את הרישיון שלו, יום למחרת הוא מקבל מהם את פירוט אביזרים והולך להרכיב רכב, אין שום סיבה שתהליך כזה ייקח שנתיים ושלוש

משה אונא:  שום סיבה

אייל מלמן: ברשותכם, אני רוצה להוסיף על משה פה

אייל מלמן:  יש כמה דברים שצריך להבין לגבי המכון הרפואי

אייל מלמן:  אני קולגה של משה

אייל מלמן:  קודם כל צריכה להיות איזושהי הפרדה בין סוגי הנכויות

אייל מלמן:  יש נכים קשים

אייל מלמן:  דיברו פה על קטועי גפיים, על אנשים שנפגעו קשה גם במסגרת המלחמה, וצריך לעשות להם מסלול מואץ

אייל מלמן:  כשמדברים על 18 אלף מעוכבים, אז לא כולם הם במצב של הנכים הקשים שזקוקים לרכב, וזקוקים נואשות לפתרונות

אייל מלמן:  ולכן, צריך למצוא איזשהו פתרון, איזושהי מסננת ראשונית כדי לשים קודם כל את אלה בעלי הקדימויות – אלה שצריכים מעליות

אייל מלמן:  אלה שצריכים התאמות נהיגה או מורכבות, אותם צריך לתת להם מסלול מואץ

אייל מלמן:  לא יכול להיות שגם ביטוח לאומי, אגב, וגם משרד הבריאות, יעכבו את כל הפרוצדורות האלה עיכובים שאין להם סוף בגלל כוח אדם או דברים כאלה

אייל מלמן:     דבר שני, בגלל שהמכון הרפואי הוא מכון רפואי, הוא מרב"ד שלומד עם השנים, והוא לומד הרבה עם השנים, לצערנו, עדיין במרב"ד, ברמה המקצועית ומפרידים, יש רופא שבודק את הכשירות הרפואית של הבן-אדם לנהוג, ויש יועץ טכני שמתאים לו את הציוד שהוא צריך בשביל לנהוג

אייל מלמן:  היועצים הטכניים שיש במכון הרפואי, אמר משה, זה אנשים ללא רקע באביזרים, אלא למדו את הדברים תוך כדי תנועה, ויש שם אנשים שיש להם קצת ידע היום, לא מספיק לטעמנו

אייל מלמן:  ולכן, הוקמה ועדה בין-משרדית, ששותפים בה משרד התחבורה, משרד הבריאות, הביטוח הלאומי, המרב"ד, מעבדות הרכב

אייל מלמן:  הוועדה הזאת לא מתכנסת שנתיים

אייל מלמן:  אנחנו שותפים בוועדה

אייל מלמן:  מישהו החליט לטרוף את הקלפים על הוועדה הזאת כי לא היה לו נוח, ושם אנחנו מבצעים אוטומציה לתהליכים משותפים יחד עם המרב"ד, באישור המרב"ד, בהסכמת המרב"ד, עושים אוטומציה לחלק מהתהליכים, ומייצרים להם נוסחאות איך לקצר את הדרך בפתרון בבחירת האביזרים, ויש מלא פתרונות לכך

ישראל אייכלר: ברגע שאמרת שוועדה שנתיים לא התכנסה, אנחנו יודעים שעכשיו אנחנו אחרי מלחמה, אז אנחנו במשבר אחר לגמרי, זו כבר לא שאלה מי, מה, מו, אין ועדה שנתיים, יש שניים וחצי עובדים במרב"ד, פשוט מחדל, אני לא רוצה להגדיר אותו

ישראל אייכלר:      בבקשה, פרופ' של בית לוינשטיין, ד"ר חגי אמיר

ישראל אייכלר:  אתה מנהל המרכז הרפואי לשיקום בבית לוינשטיין?      

חגי מירום: אכן

חגי מירום:  אני ד"ר חגי אמיר, אני אורתופד במקצועי, ורופא שיקום

חגי מירום:  אני מנהל את בית לוינשטיין כבר כחמש שנים

חגי מירום:  לפני זה, הייתי מנהל המחלקה לשיקום אורתופדי במשך ארבע שנים

חגי מירום:  אני נמצא כבר קרוב ל-20 שנה במערכת הזאת של הנהיגה, ושל כשירות נהיגה וכו'

חגי מירום:  למעשה, אני יושב בוועדות ערר של הניידות, הייתי יושב עד שהפסיקו לקרוא לי,  בוועדות גודל רכב והאבזור לרכב

חגי מירום:  ואני הייתי יושב גם בביטוח הלאומי

חגי מירום:  בקיצור, אני הייתי בכל התחנות

ישראל אייכלר: זאת אומרת, אתה לא מופתע כמוני

ישראל אייכלר:  אני נדהם ממה ששמעתי פה

ישראל אייכלר:  אתה לא נדהם כמוני, מכיר את זה

חגי מירום: בשנתיים, או שנתיים וחצי האחרונות לא זימנו אותי לגודל רכב

חגי מירום:  אבל זאת לא הבעיה

חגי מירום:  אני חושב שצריך להבין שהמערכת כרגע כמו שהיא, היא בנויה משלושה מרכיבים

חגי מירום:  1

חגי מירום:  ניידות

חגי מירום:  ועדה של משרד הבריאות שקובעת האם בן-אדם כשיר או מה הבעיה שלו מבחינת ניידות

חגי מירום:  2

חגי מירום:  הכשירות לנהוג ולקבל רישיון

חגי מירום:  3

חגי מירום:  שילוב מהשניים האלה, אחד מניידות ואחד מהכשירות לנהיגה, והוועדות של המרב"ד, לאבזור של רכב שמתאים לאותו בן-אדם, וזו הוועדה של גודל רכב או של אבזור הרכב

חגי מירום:       לפני ארבע שנים בערך, אני יצרתי קשר כבר עם המרב"ד, מכיוון שאנחנו אנשי השיקום, אחד הנושאים שאנחנו אמונים עליהם, זה נושא של שיקום נהיגה

חגי מירום:  בשיקום נהיגה, שזו תורה בפני עצמה, שהיא מנוהלת בעיקר על-ידי מרפאות בעיסוק, יש היום חברה שלמה של כל מרפאות בעיסוק שמתעסקות בנושא הזה משישה בתי חולים, שזה אומר – מלוינשטיין, מבילינסון, משיבא, מהרצפלד, מהדסה ומבני ציון

חגי מירום:  בכל המקומות האלה, יש מרפאות בעיסוק שהנושא שלהן שהן מתמצאות ומומחיות בו, זה נושא של כשירות נהיגה, ואפשרות לשיקום נהיגה

חגי מירום:  גם אבחון וגם כשירות

חגי מירום:  אחד הדברים שאנחנו עושים, או כל הדברים שאנחנו עושים במסגרת הבדיקה של כשירות הנהיגה – אנחנו בודקים מבחינה פסיכולוגית ופסיכו-דינמית, אנחנו בודקים האם הבן-אדם כשיר או לא כשיר לנהיגה, וזה אחרי שיש לנו כבר את הנושא הרפואי גם של שיקום נוירולוגי, גם שיקום אורתופדי, ואנחנו בודקים את הכשירות שלו לנהיגה גם מבחינה טכנית, מבחינה פיזית, וגם מבחינה קוגניטיבית

חגי מירום:  זאת אומרת, יש פה פסיכולוגית, יש פה קוגניטיבית, ויש פה פונקציונלית, מבחינת איך הוא מוציא לפועל את הדברים שהוא צריך לעשות בזמן נהיגה

חגי מירום:       לצורך זה יש  לכל המרכזים האלה שאמרתי, שישה מרכזים יש לכולם סימולטורים של נהיגה

חגי מירום:  הסימולטור נהיגה מאפשר לשים את הבן-אדם לפני ששמים אותו על רכב, לשים אותו בסימולטור, לתת לו מצב שהוא למעשה נוהג בכביש, אבל הוא בתוך סימולטור

חגי מירום:  המפעיל יכול לתת לו תרחישים שונים, ולבחון את התגובות שלו לכל תרחיש

חגי מירום:  בהתאם לזה, יש פלט מהמחשב שמראה בדיוק את זמני התגובה, מה הוא עשה, מה הוא לא עשה, למה הוא שם לב למה לא

חגי מירום:  יש מבחנים בנוסף לזה שעושות מרפאות בעיסוק, יש כשבעה מבחנים שמפעילים כדי לראות את כל הדברים שנהג צריך לדעת ולעבור כדי שהוא יוכל לנהוג

חגי מירום:  אנחנו את זה הצענו למרב"ד, ואמרנו, אנחנו הצענו את זה למנהלים של המרב"ד כבר לפני שלושה מנהלים, אחרי זה, למנהל שהיה לפני, ועכשיו, אנחנו מוכנים להציע את זה גם למנהל, שאנחנו ניתן את הכשירות הפיזית, המנטלית, והנוירולוגית, אנחנו יכולים

חגי מירום:  כל המרכזים האלה שדיברתי עליהם, יכולים לתת בשיתוף פעולה עם המרב"ד

ישראל אייכלר: כולל - - - של הרכב, רק הכשירות

חגי מירום: לא

חגי מירום:  אני מדבר על כשירות נהיגה

חגי מירום:  ברגע שאנחנו נותנים את החלק הזה אנחנו - - -      

ישראל אייכלר: עניין פסיכיאטרי גם אתם יכולים לבדוק?     

חגי מירום: בוודאי, אנחנו כוללים את הכול

חגי מירום:  אמרתי פסיכולוגי, זה כולל גם פסיכיאטרי כמובן, גם קוגניטיבי, מבחינת ההבנה של מה שקורה בכביש, וגם הפיזי מבחינת התפעול

ישראל אייכלר: זאת אומרת, למעשה, אתה אומר שאתה יכול לשחרר את המרב"ד מכל העניין המקצועי של הכשירות

ישראל אייכלר:  הם רק צריכים להיות משרד שמאפשר את זה ומאשר את זה

חגי מירום: לקבל או לא לקבל את מה שאנחנו אומרים, ולתת את התוצאה הלגלית של מה הבן-אדם הזה מותר לו ואסור לו לעשות – את זה אני לא רוצה

ישראל אייכלר: ליועצת המשפטית יש שאלות מהותיות

ישראל אייכלר:  בבקשה

יעל סלנט: רציתי לשאול את דורית, וגם את משרד הביטחון בזום

יעל סלנט:  בעצם עבר תיקון חקיקה בסוף כנס הקיץ, ובעצם עשה את ההבחנה הזאת בין הכשירות לבין האביזרים, שיעורי הנהיגה

יעל סלנט:  יש שם כל מיני דברים

יעל סלנט:  בכל מה שנוגע לסיוע ברכישה של הרכב עצמו, עלו כאן הרבה מאוד טענות על זה שיש איטיות במרב"ד ויש פקק

יעל סלנט:  בעצם הוועדה שמעה את הטענות האלה, ואמרה בכל הנוגע בסיוע ברכישת רכב רפואי, לא צריך ללכת למרב"ד שיקבע שיש כשירות, אלא מספיק שהוא לא קבע שהנכה לא כשיר לנהיגה

יעל סלנט:  פשוט זה צרם לי באוזן

יעל סלנט:  אמרת שאתם שולחים את כל הנכים למרב"ד, אבל בעצם לפי תיקון החקיקה, לפחות בכל הנוגע לסיוע ברכישת הרכב עצמו, אתם לא חייבים לשלוח את כל הנכים למרב"ד

יעל סלנט:  אני לא מדברת על האביזרים שהיה צריך קביעה פוזיטיבית של המרב"ד אם הוא צריך מאיץ שמאל או מנגנון יד, אני באמת לא בקיאה בזה אבל בגדול

דורית דניאל: את צודקת

דורית דניאל:  יכול להיות שלא הובנתי נכון

דורית דניאל:  אני התכוונתי שגם אחרי תיקון חקיקה שאנחנו חייבים לשלוח אותו, העיכובים הם כאלה - - -     

יעל סלנט: כי יש איזו אינדיקציה רפואית לזה שצריך לשלוח אותו בעצם

יעל סלנט:  הם לא שולחים אוטומטית את כל הקבוצה למרב"ד

חגי מירום: צריך להבין שיש הבדל בין נוסע שהוא נוהג לבין מוסע

חגי מירום:  גם מוסע, צריך להתאים לו את הרכב שאפשר לתת לו בהתאם לבעיות ולמגבלות שלו שיתאים לו להיות מוסע, גם אם אין לו רישיון בעצמו והוא לא נוסע

ישראל אייכלר: נאפשר לנציג ארגון נכי צה"ל

ישראל אייכלר:  בבקשה

יאיר גולן: אני מנהל אגף זכויות ורווחה בארגון נכי צה"ל

יאיר גולן:  אני גם לאחרונה הייתי שותף איתכם פה

יאיר גולן:  כל הצוות של אגף שיקום וארגון נכי צה"ל בתיקון חוק מס' 32, בין היתר בנושא הרכב על דגש על מרב"ד

יאיר גולן:  ההחלטה שהתקבלה בנושא של מרב"ד, כפי שציטטה אותה יעל, היא אכן

יאיר גולן:  מי שיש לו רישיון נהיגה, רק אם רופא קבע שהוא לא כישר, הולך לבדיקת כשירות

יאיר גולן:  בעצם,  הנושא הזה לא מתקדם באגף השיקום, הוא תקוע כרגע

יאיר גולן:  הפרשנות היא שהרופאים באגף שיקום בעצם שולחים את כולם לבדיקה במרב"ד

יאיר גולן:  אני יודע שאגף השיקום עושה כרגע עבודה מול המרב"ד

יאיר גולן:  הוא עושה עבודה פנימית לבחינת סעיפי מבחן שמחייבים בדיקה כשירות במרב"ד, לדוגמה, קטועים שמחייבים איזשהו מנגנון, דוושת מאיץ בצד, או מנגנון יד וכדומה, בעצם, להפחית את כמות הנכים שזקוקים לבדיקת כשירות

יאיר גולן:  כרגע, מבחינת אגף שיקום באופן כולל, כולם נשלחים למרב"ד

יעל סלנט: בעיקרון, יש איזושהי אינדיקציה רפואית שיש בעיה עם הכשירות, אז חובה על הרופא לשלוח - - -     

יאיר גולן: באמת, אין לי על זה חילוקי דעות

יאיר גולן:  אבל שולחים כרגע באופן גורף, כל נכה שקמה לו זכאות חדשה לרכב רפואי, היינו, קיבל דרגת נכות המזכה ברכב, נשלח לבדיקת כשירות במרב"ד

יאיר גולן:  יש לנו נכים שממתינים למרב"ד, זו גם התנהלות הזויה במשך שנים של מרב"ד

יאיר גולן:  ואני מפנה אתכם לפסיקות קשות מאוד עם ביקורת נוקבת על התנהלות מרב"ד במשך השנים

יאיר גולן:  שישה חודשים נכה שקמה לו זכאות לרכב רפואי, ממתין לבדיקה במרב"ד

יאיר גולן:  אין לנו אנשי קשר במרב"ד

יאיר גולן:  אגף השיקום בקושי רב מתקשר איתם, זה מה שאני יודע עם גורמי מקצוע שם

יאיר גולן:  זה דבר בלתי מתקבל על הדעת

יאיר גולן:  כל התנהלות של משרד ממשלתי, המתנה של חצי שנה ואין מענה, פשוט זה בלתי מתקבל על הדעת

יאיר גולן:  אני באמת אומר, יש פסקי דין עם ביקורת מאוד נוקבת על ההתנהלות

יאיר גולן:  גם בנושא של נכה שממתין חצי שנה, ומגיע לבדיקה במרב"ד, וקובעים לו אי התאמה בשל אישיות, אפילו אין לזה הנמקה, זה בניגוד לחוק

יאיר גולן:  משאירים את כל המידע אצלם

יאיר גולן:  הוא לא יודע לערער, הוא לא יודע על מה לערער, אז יש ועדת ערר בשיב"א

ישראל אייכלר: אני מבין שבכלל לא קובעים לו

ישראל אייכלר:  אין מי שיקבע

ישראל אייכלר:  פשוט, המגירה מלאה

יאיר גולן: לא רק זה, יש נכים בעצם שהחמירה נכותם ויש לו רכב רישיון ג', הוא רכב שהוא מפרנס אותם לצרכי פרנסה

יאיר גולן:  ברגע שהם שולחים אותו לבדיקת מרב"ד, ההמתנה היא המתנה מאוד בעייתית

יאיר גולן:  לא רק זה, ברגע שהוא מגיע למרב"ד, לא מתחשבים בכלל שהוא רכב מפרנס בלי שום נימוקים

יאיר גולן:  ועדת ערר, אחרי ערעור שהוא משלם אלף שקל עבור ועדת ערעור "בשיבא", אז מחזירים את הרכב לשנה, את הרישיון לשנה, שנתיים

יאיר גולן:  זה בלתי יאומן

יאיר גולן:  הגוף הזה צריך לדעתי לפרק אותו

יאיר גולן:  היה פה דיון במרץ 2022, ברשות חבר הכנסת מקלב, שהייתה פה ביקורת מאוד קשה על התנהלות מרב"ד, ופה כמו שמספרים את הסיפורים

יאיר גולן:  באמת, זורים חול בעיניים

יאיר גולן:  זה בלתי אפשרי

יאיר גולן:  חבר'ה, תפרקו את מרב"ד, הוא לא הגוף האולטימטיבי לקבוע שיעור נהיגה

יאיר גולן:  יש בית חולים בני ציון

יאיר גולן:  יש בית חולים "שיבא"

יאיר גולן:  יש בית חולים לוינשטיין

יאיר גולן:  יש גופים, תסמיכו רופאים באותם בתי חולים עם אותם סימולטורים לבדוק כשירות נהיגה

יאיר גולן:  זה הכול

ישראל אייכלר: אני מפנה את השאלה שלך למשרד התחבורה יוסי נזרי

חגי מירום: אני חייב לציין שאנחנו לקחנו על עצמנו לעזור למשרד הביטחון בכל הנושא של הוועדות הרפואיות, להארכה של ועדות רפואיות, ועשינו שם פלאים

חגי מירום:  הצעתי את זה גם לעשות את זה גם לנושא של המרב"ד, וגם למשרד הביטחון

חגי מירום:  אין לי בעיה להיכנס לנושא הזה

ישראל אייכלר: הדר, אני רוצה שתשיבי על השאלות של היועצת המשפטית, וגם על מה ששמעת פה

ישראל אייכלר:  משרד ביטחון, חוץ מהעבודה הרבה שיש לכם עד עכשיו,  יהיה לכם עבודה קשה בחודשים הקרובים

ישראל אייכלר:  איך אתם נערכים לשחרר את האנשים הנזקקים למרב"ד מידי הביורוקרטיה של המרב"ד?     

הדר קרמר: ראשית, אני רוצה לציין את השינוי שנעשה תזכיר חוק הנכים באיזור אוגוסט

הדר קרמר:  ראשית, שינינו את הדיפולט

הדר קרמר:  אנחנו לא מפנים את כולם ברגע שהם צריכים לממש רכב רפואי למרב"ד, אלא רק מי שרופא מחוזי חשב שנדרשת פנייה למרב"ד בין אם זה כשירות נהיגה, או בין אם זה התאמה לאביזרים, קודם כל, בסוף אם הרופא המחוזי חשב שיש צורך לגשת למרב"ד, לנו כאגף, אין יכולת להתערב בשיקול דעת של הרופא

ישראל אייכלר: אבל נציג נכי צה"ל אומר שאתם שולחים את כולם

הדר קרמר: בסוף אנחנו מעבירים את הבקשה, זה לא יוצא אוטומטי

הדר קרמר:  בסוף הרופא המחוזי עובר על המסמכים, בודק, ובוחן האם יש צורך

ישראל אייכלר: אתם כמשרד הביטחון, משרד ענק שמטפל בכל כך הרבה אנשים, איך יכול לפעול עם משרד כמו מרב"ד שכבר שנתיים אתם יודעים לא פועל? תקימו משהו אלטרנטיבי במשרד הביטחון

הדר קרמר: גם לנו זה קשה

הדר קרמר:  בדיוק זה מה שאני עושה, אני רוצה להתייחס

הדר קרמר:  כדי עכשיו לצמצם את הפניות ולדייק את הרופאים שלנו, ולדייק את הפניות למרב"ד, לקחנו את כל ספר הליקויים, בערך 80, סיווגנו לשלושה קבוצות מה לא רלבנטי לפנייה למרב"ד

הדר קרמר:  מה מחייב פנייה למרב"ד, כי נדרשת התאמה מסוימת לנהיגה, ומה מצריך בחינת רופא

הדר קרמר:  כמובן, העבודה הזאת נעשתה בשיתוף המרב"ד, תודה רבה להם שעזרו לנו, הם סיווגו איתנו, דייקו איתנו, גם עם פרופ' הלפרין ששימש יועץ מטעמנו, ואנחנו נמצאים בעיצומו של קביעת קריטריונים כאלה בהתאם לאוכלוסיות שסיווגתי

הדר קרמר:       תוך כדי עבודה אנחנו רואים ש-26% מהפגימות לא יהיו מחויבות לגשת למרב"ד, כבר נוכל להוריד את הקריטריון הזה

הדר קרמר:  יש לנו 33% מסל הפגימות שלנו מספר הליקויים שיהיה מחייב מרב"ד, ויש עוד 41% שהצטרך רופא מחוזי לעבור על זה

הדר קרמר:  כמובן שמתוך האחוזים האלה אני מניחה שגם חלק לא הצטרכו לגשת למרב"ד, זה שוב, כדי לצמצם גם את ההפנייה שלנו של אותם נכים שממתינים לרכב רפואי, כמובן, להקל על המרב"ד, ובכך לתת להם פניות לטפל בנושאים נוספים

ישראל אייכלר: אולי נמליץ בוועדה, בסוף הדיון, שעד שהמרב"ד יגיע להסכמים עם היועצים שלו, ועד שהוא יתחיל לפעול, אני רואה שהמנהל משתדל מאוד לעשות את זה, עד שהדברים יהיו לפחות לשנה הקרובה, משרד הביטחון, ואני אבקש גם ממשרד הבריאות, אבל בעיקר ממשרד הביטחון בגלל מה שמצפה לכם, תקימו בעצמכם מערכת שתוכל לקבוע לכל אחד מנכי צה"ל, לכל אחד מהאנשים המגיעים אליכם האם הוא כשיר או לא כשיר

ישראל אייכלר:  אל תחכו למנגנון שכבר שנתיים לא פועל

יעל סלנט: בהקשר של המלחמה, הדר, אולי גם כדאי להגיד איזו מילה, נכון שזה עדיין בשלב התזכיר, וזה עוד לא מונח על שולחן הכנסת

יעל סלנט:  אבל אולי כדאי להגיד על מה בכל זאת מתוכנן כמתן מענה ראשוני או לפחות מידי לנכים שהם פצועי "חרבות ברזל"

יעל סלנט:  עד שתהיה ועדה רפואית

יעל סלנט:  עד שבכלל יקבעו מה אחוזי נכותם, יש הרי איזה משהו שהוא עומד על הפרק

ישראל אייכלר: אני רוצה להגיד לפרוטוקול

ישראל אייכלר:  אנחנו קבענו ישיבה פנימית עם אגף השיקום של צה"ל השבוע

ישראל אייכלר:  אם אתם תוכלו כבר לישיבה הזאת לבוא עם איזושהי תוכנית כדי שהעניין הזה לפחות בתחום שלכם יהיה מכוסה

רות פרמינגר: אדוני, מה עם ביטוח לאומי יחד איתם

ישראל אייכלר: אני מדבר על ישיבה פנימית שיש לנו

ישראל אייכלר:  אם תרצו, אנחנו נעשה גם איתכם

דניאל אוסטר: רוב הפגועים עוברים את אגף השיקום, את מחלוקות השיקום כמו בית לוינשטיין, תל השומר וכו'

דניאל אוסטר:  ממילא הם עוברים שם, ומקצועיים לא פחות מהמרב"ד, אז בשביל מה ללכת עוד פעם ועוד פעם

ישראל אייכלר: על מי אתה מדבר?      

דניאל אוסטר: אני מדבר על הפגועים שנמצאים במחלקות השיקום

חגי מירום: כל אלה שנמצאים במרכזי השיקום עוברים את אבחון הנהיגה אצלנו

ישראל אייכלר: כדי שאני אבין בדיוק למקד את הציבור גם הצופים למה אנחנו מדברים

ישראל אייכלר:  יש פה שני חלקים

ישראל אייכלר:  חלק אחד מדובר על כשירות לנהיגה, זה לא שייך אליכם

ישראל אייכלר:  האבזור, זה כן שייך אליכם

ישראל אייכלר:  האם הנושא של האבזור אתם יכולים גם לסמוך על המכונים הרפואיים  לגבי אבזור, לגבי גודל רכב ודברים כאלה?     

דניאל אוסטר: בוודאי, הם יכולים להיעזר בנו

דניאל אוסטר:  גם המרב"ד היום נעזר בנו

דניאל אוסטר:  הם לא יודעים מה שהם עושים, הם נעזרים בנו

דניאל אוסטר:  אנחנו החברות המקצועיות בנושא הזה

ישראל אייכלר: השאלה שלי מובנת? החלק – אם היה איש כשיר לנהיגה, או לא כשיר לנהיגה, זה משהו רפואי פרופר

ישראל אייכלר:  האם איזה רכב הוא צריך, איזה רוחב, איזה אביזרים זה משהו טכני

ישראל אייכלר:  האם מוסד בית לוינשטיין יכול לקבוע גודל רכב?     

אייל מלמן: אבל אם הוא כשיר לנהיגה, זה תלוי אם יש אביזר שמאפשר לו להיות כשיר

רות פרמינגר: אדוני, אני יכולה לתת דוגמה

רות פרמינגר:  אני הולכת עם פרוטזה ברגל ימין

רות פרמינגר:  אנשים נוהגים ברכב אוטומטי ברגל ימין

רות פרמינגר:  אני לא יכולה לנהוג ברגל ימין, ולכן, אנשים כמוני נבדקים בכשירות לא אם אני קוגניטיבית יכולה לנהוג או לא, אלא איך אני יכולה לנהוג

רות פרמינגר:  ואז התשובה היא שאני חייבת גז בצד שמאל של המאיץ

רות פרמינגר:  עכשיו, זה מה שאני צריכה לבדוק את הכשירות שלי

רות פרמינגר:  הכשירות לנהוג במצב מותאם

רות פרמינגר:  לכן, לא צריך לעשות מזה תורה מסיני

רות פרמינגר:  יש פה, אדוני, תקנים להתאמה רפואית, זה לא משהו שהוא כל כך מסובך

רות פרמינגר:  יש מדרג של אנשים שצריכים להיבדק, אבל קטועים למשל, אם הוא קטוע ברגל שמאל, הוא נוהג ברגל ימין, ואז הוא רק מקבל הקבלה לאוטו אוטומטי ונגמר

רות פרמינגר:  לא צריך לעשות מזה סיפור מאוד מורכב

רות פרמינגר:  למה אני אומרת שמחלקות השיקום יכולות לפתור 70%, אתם יודעים מה? 50% מהצורך הזה, כי רופא השיקום רואה אותם ויגיד חגי אמיר אם אני צודקת

רות פרמינגר:       דיברתי עם רוני גמזו, שהיה מנכ"ל משרד הבריאות

רות פרמינגר:  אמרתי לו, רוני, זה מה שהולך להיות היום בוועדה

רות פרמינגר:  אנחנו מעלים את הסיפור הזה

רות פרמינגר:  הוא אמר – רותי, אני לא יכול להיות, את יכולה לדבר בשמי

רות פרמינגר:  גם אורן ברזל, מנהל שיקום תל השומר

רות פרמינגר:  אדוני היושב-ראש, וחברי הכנסת, הדבר הזה ניתן לביצוע לאנשים האלה

ישראל אייכלר: השאלה מבחינה חוקית?     

אייל מלמן: אפשר לבדוק מבחינה חוקית, אני מוכנה גם להתייחס לזה

יעל סלנט: בסוף, חוק הנכים מתעסק בהטבות, ואם נותנים את ההטבות, והטבות זה הרכב עצמו, גם רכב רפואי רגיל, גם רכב רפואי בבעלות המדינה, הטבות זה אביזרים, הטבות זה שיעורי נהיגה ורישיון נהיגה

יעל סלנט:  יש מימון של שיעורי נהיגה ורישיון נהיגה למי שאין לו רישיון נהיגה, זה מה שמדבר עליו חוק הנכים

יעל סלנט:  כן בוועדה, בתיקון החקיקה האחרון, הייתה בדיוק חשיבה של חברי הכנסת, שלך, יו"ר הוועדה, על איך לפתור חלק מהקושי הזה

יעל סלנט:  בכל הנוגע לאביזרים, צריך קביעה – לפחות ככה קובע החוק, צריך קביעה של המרב"ד איזה אביזר צריך, ואפשר לתקן את החוק הזה בהקשר הזה של המימון

יעל סלנט:  עוד הפעם, זה המימון של האביזר, זה להבדיל מהכשירות לנהוג ברכב שבן אדם צריך להיות כשיר לנהוג ברכב בעולם הרגיל, בלי שום קשר לכסף שהוא מקבל מהמדינה להתקנת האביזרים

יעל סלנט:       מעבר לזה, יש את הזכאות לרכב עצמו, שאמרנו לא כל המקרים יגיעו למרב"ד, ואני דווקא שומעת מהביטוח הלאומי וגם מהדר, שבאמת לא כל המקרים הולכים למרב"ד, אמרנו, אלא אם המרב"ד קבע שהוא לא כשיר – את זה כן אמרנו בחוק, אלא אם המרב"ד לא קבע שהוא לא כשיר, וזה בדרך כלל קורה שיש איזושהי אינדיקציה רפואית, הרופא שמטפל בו, הרופא במשרד הביטחון

יעל סלנט:  יש איזושהי אינדיקציה לזה, ויש מקרים שהם מאוד מובהקים שאם בן אדם אין לו יד, או אין לו רגל, זה מקרה מובהק

יעל סלנט:  או אם יש בעיה נפשית מאוד חמורה, אז אולי זה גם איזה מקרה שהרופא חושב אותו כמובהק, אני לא יודעת איך אתם פועלים

יעל סלנט:  בהחלט היה פה דיון ער בוועדה, בסוף הכנס הקודם כאשר חוקקו את החוק

יעל סלנט:  באמת הגיעו לאיזה מין איזון כזה שלא חייב בכל המקרים ללכת למרב"ד

ישראל אייכלר: משרד התחבורה, יוסי, רציתי לשאול אותך

ישראל אייכלר:  הרי המרב"ד מורכב בשותפות משרד הבריאות ומשרד התחבורה

ישראל אייכלר:  אני רוצה לשאול אותך – משרד התחבורה הוא משרד ענק

ישראל אייכלר:  האם אתם מוכנים לקחת לפחות חלק, נניח את החלק של האביזרים

ישראל אייכלר:  להקים במשרד התחבורה קבוצה של אנשים שהם יקבעו רק את העניין הזה, ואת העניין של כשירות לנהיגה הבריאותית ניתן למשרד הבריאות, ונגמור עם הסיפור

ישראל אייכלר:  זה נמשך לפחות 20 שנה

ישראל אייכלר:  מאיפה אני יודע? כי לפני 20 שנה, הייתי יושב-ראש ועדה לפניות הציבור, ואני זוכר את הנושא הזה בדיוק על השולחן, רק שהשתפר

ישראל אייכלר:  אז היו 40 אלף פניות והיה רק פקס

ישראל אייכלר:  היום יש 25 אלף פניות ויש כבר מייל

ישראל אייכלר:  אבל זה בלתי אפשרי, אי אפשר להמשיך כך, זה ברור לכולנו

יוסי שריד: הנושא של מרב"ד הוא מעוגן בחקיקה, כמו שיעל סלנט ציינה, זה צריך שינוי חקיקה

יוסי שריד:  אבל בכל מקרה, אנחנו לא שותפים עם המרב"ד, אנחנו שותפים מקצועיים, אבל אנחנו לא שותפים עם המרב"ד

ישראל אייכלר: אז מי ממונה על המרב"ד?     

יוסי שריד: משרד הבריאות ממונה על המרב"ד

ישראל אייכלר: אז מה הקשר של משרד התחבורה לזה?     

רות פרמינגר: אבל הסמכות מעוגנת בסעיף 55א לפקודת התעבורה - זה העוגן שלכם

ישראל אייכלר: מה שגב' פרמינגר אומרת זה יצוק בסלע

ישראל אייכלר:  אתם כן יכולים, לחלק שלכם לפחות, לחלק התחבורתי, לא הבריאותי,  כן לקבוע, נניח גודל רכב או אביזרים, אולי אתם תעשו את זה עם משרד התחבורה

אייל מלמן: משרד התחבורה, יושב-ראש הוועדה, דרך אגב, שדיברת עליה שלא התכנסה שנתיים

משה אונא: משרד התחבורה עושה עבודה מעולה

יוסי שריד: משתדלים לעשות עבודה טובה

יוסי שריד:  בכל מקרה, הנושא של המרב"ד, אם אדוני יודע, לפני מספר חודשים הייתה הצעה להעביר את כל פעילות המרב"ד למשרד התחבורה

יוסי שריד:  משרד התחבורה ומנכ"ל משרד התחבורה התנגדו בתוקף, לא הסכימו לקחת את כל פעילות המרב"ד, לא יודע מי שמכיר את כל התלאות וכו'

יוסי שריד:  חלק מפעילות המרב"ד, בעצם משרד התחבורה לא אגיד גנב, או לקח לעצמו בכלל כל הנושא הזה של הפיגורים

יוסי שריד:  ואם ניקח את הנושא של רשיונות רכב ציבורי וכבד, משרד התחבורה מפעיל זכיין שמשלם לו כסף

יוסי שריד:  משרד התחבורה ובעצם הרגולטור המקצועי שלו הוא המרב"ד

יוסי שריד:  אנחנו מנהלים כל הזמן דיונים וויכוחים, או התנהלות מקצועית מול המרב"ד בכל הנושא הזה

יוסי שריד:  המשרד שלנו לא יכול לקחת כל מה שלא עובד בציבור מסוים

ישראל אייכלר: אני מדבר רק על החלק התחבורתי, לא לחלק הרפואי

יוסי שריד: גם החלק התחבורתי, זה לא בדיוק חלק תחבורתי

משה אונא: אבל הוא קיים אצלכם

משה אונא:  אתם עושים את הטסטים, נורא פשוט

משה אונא:  יש טסטרים גם לנוהגים

משה אונא:  הם עושים מבחן נהיגה

משה אונא:  מה יותר פשוט מאשר המרכזים הרפואיים יצמידו אליהם בתי ספר לנהיגה

משה אונא:  יתנו את האביזרים

חגי מירום: יש לנו היום מורי לנהיגה שעושה את הבחינה ונותן בסוף איזה אביזרים הוא צריך

רות פרמינגר: הוא לא מכיר את - - - בתל השומר

משה אונא: זה נורא פשוט, לא חקיקה ולא כלום

יאיר גולן: צריך להפריט את הנושא הזה ממרב"ד

יאיר גולן:  כל בדיקות כשירות ונושא האביזרים, להפריט אותו לבתי חולים

יאיר גולן:  ויש בתי חולים קיימים, כפי שציינתי – עזר מציון, שיבא, איכילוב, בית לוינשטיין, ואני מאמין גם בית חולים סורוקה ייקח סמולטורים, אנשי מקצוע, וגם ברזילי

רות פרמינגר: אדוני, גם בזה שזה יהיה בבתי החולים, זו תהיה פריסה הגונה יותר במדינה

יעל סלנט: לעניין הכשירות הרפואית, כתוב בפקודת התעבורה – שרשות הרישוי מנה בהודעה ברשומות רופאים מוסמכים לעניין מתן אישור רפואי לנהיגה

יעל סלנט:  יש פה נציג?      

ישראל אייכלר: כן, זה משרד התחבורה

ישראל אייכלר:  המרב"ד של משרד הבריאות

משה אונא: אנחנו סתם מסבכים דברים פשוטים

ישראל אייכלר: אין לנו בעיה עם חקיקה, בשביל זה אנחנו מחוקקים

ישראל אייכלר:  אבל נראה לי שאתה לא צריך שום שינוי בחקיקה, כי משרד התחבורה בתחום הזה התחבורתי, לא הרפואי, יש לך את כל הסמכויות, אתה רק צריך לקחת אותן

משה אונא: אני מורה נהיגה

משה אונא:  אני אסביר לכם איך זה עובד, נורא פשוט, ככה זה עובד בחו"ל

משה אונא:  קצת נהיה גם לא אור לגויים, נלמד מהם

משה אונא:  יש מרכזים רפואיים בכל העולם, שם יש את הפיזיותרפיסטיות, ואת המרפאים בעיסוק, ואת המומחים לנהיגה, ושיקום נהיגה והכול

משה אונא:  הם קובעים לנהג מה הוא צריך לנהוג בו, ואז יש להם בית ספר, בית ספר לנהיגה, עם רכב מאובזר שצמוד אליהם, או שהם מפעילים אותו בשכר, לא חשוב איך

משה אונא:  והוא לוקח את התלמיד שהם קבעו לו אביזרי נהיגה, מלמדים אותו נהיגה, ואז בא הרגולטור, משרד התחבורה עושה לו טסט

משה אונא:  אם הוא יכול לנהוג טוב באביזרים האלה מה טוב

משה אונא:  אם הוא לא יכול לנהוג, פוסלים אותו במבחן

חגי מירום: לא צריך ללכת לחוץ לארץ, זה ככה עובד עכשיו אצלנו

רות פרמינגר: גם בתל השומר אותו דבר

משה אונא: שום דבר, לא צריך לשנות חקיקה

משה אונא:  לא כלום

משה אונא:  צריך לשנות את המחשבה

משה אונא:  המחשבה היא שמרכזי השיקום הם הגופים המקצועיים

משה אונא:  אני שמח ואשמח לעזור לכל אחד שיכול

משה אונא:  המרפאות בעיסוק בהשתלמות שלהן, הייתי איתן בכמה וכמה שעות - - -      

ישראל אייכלר: אין חכם כבעל ניסיון

ישראל אייכלר:  הפתרון שלך נשמע הגיוני, אני רק צריך לבדוק את זה

ישראל אייכלר:  משרד התחבורה אומר שהוא צריך חקיקה, אתה עדיין צריך חקיקה?     

יוסי שריד: בנושא של ועדה לאביזרים ורכב, מי שמפנה אותם למרב"ד זה לא משרד התחבורה, זה ביטוח לאומי

יוסי שריד:  אני לא יודע על מה הם נשענים

משה אונא: הצטרכו רק ועדה לגודל רכב ולא לאביזרים, וזה יהיה פשוט

רות פרמינגר: אבל אתם עדיין עוגן

רות פרמינגר:  יוסי, אתם צריכים להסכים לקבל את זה

רות פרמינגר:  אתם הסמכות שמסמיכה את הרופא של המרב"ד

רות פרמינגר:  על פי החוק אתם הסמכות

רות פרמינגר:  אז הפה שמתיר – הוא הפה שאוסר והפוך

רות פרמינגר:  אתם רק לא רוצים את הבלגאן עם כל הנכים האלה על הראש שלכם, ואתם צריכים לשנות את הדיסקט

רות פרמינגר:  אתם עושים כמו שאמרנו פה את כל הטסטים, את כל הדברים האחרים עד לשלב הזה במרכזים הרפואיים שקיימים, שגם יקנו לאנשים שגרים במקומות מרוחקים, אבל צמודים לבתי חולים את האפשרות לא לבוא עד לתל אביב או ירושלים, או חיפה, ואני חושבת שזו טובה לכל האנשים, במיוחד לנכים שצריכים את השרות הזה

ישראל אייכלר: תודה רבה

ישראל אייכלר:  חברת הכנסת וולדיגר מיכל

ישראל אייכלר:  בבקשה

מיכל מרים וולדיגר: לא הייתי בדיונים הקודמים, אבל אני מכירה את התחום הזה

מיכל מרים וולדיגר:  בהחלט, ישבתי עם לא מעט מומחים בתחום, גם מרפאים בעיסוק וכדומה

מיכל מרים וולדיגר:  משה אופק, בהחלט אני מסכימה

מיכל מרים וולדיגר:  אני רוצה כן להבין את אותם 25 אלף תיקים שכבוד היושב-ראש דיבר עליהם, איך החלוקה שם בתוך ה-25 אלף תיקים? האם הם אביזרים, או האם זה כשירות לנהיגה, מה היחסיות? מה תופס יותר הרבה ומהם האחוזים

מיכל מרים וולדיגר:  בנוסף לזה, בתוך הכשירות של הנהיגה, כמה זה משרד הביטחון? כמה זה אזרחים שלא משרד הביטחון

מיכל מרים וולדיגר:  צריך לעשות פילוג

מיכל מרים וולדיגר:  כמה זה קשישים

מיכל מרים וולדיגר:  איך החלוקה הולכת כדי לדעת איך לטפל בנושא הזה, כי הנושא הזה, כמו שאמר פה יושב-ראש הוועדה, כבר 20 שנה אותו דבר

מיכל מרים וולדיגר:  ואנחנו כל הזמן חושבים שאם נעשה את אותו דבר, כבר אמר מי שאמר - אנחנו לא נצא מהמעגל הזה

מיכל מרים וולדיגר:  צריך פעם אחת ולתמיד, לעשות רגע סדר, ולהבין

מיכל מרים וולדיגר:  גם להבין מהו החזון של המרב"ד

ישראל אייכלר: יש לכם נתונים?     

יובל דאדון: רק להפריד בין המקורות המופנים למרב"ד

יובל דאדון:  מי שמופנה למרב"ד, זה אנשים שדיווחו עליהם לפי סעיף 12ב בתקנות התעבורה

יובל דאדון:  רופא המאבחן באדם מחלה מסוכנת

יובל דאדון:       מבחינת המידע, הצורך מי שאנחנו צריכים לטפל בהם במרב"ד, זה מתחלק לאלה שמופנים בגלל שיש סיכון שהובחן על ידי רופא מטפל, זה סדר גודל של 60%

יובל דאדון:  לצד הדבר הזה, יש אנשים שמופנים אלינו, בגלל שהם הגיעו לגיל כשירות הנהיגה

יובל דאדון:  גיל הארכה נוספת, גיל 70 כיום, אחד מהדברים שביקשנו ממשרד התחבורה לתקן מ-70, ל-75,  כי היום אנחנו יודעים שאנשים  הרבה יותר בריאים, ו-70 זה ה-50 החדש

יובל דאדון:  אנחנו ממתינים על עדכון התקנות כדי להקל על הציבור

יובל דאדון:  אז זה אנשים שמגיעים בגלל הגיל, זה מספר מסוים, ואלה שממתינים לאותם אביזרים והתאמות רכב, מדברים על סדר גודל של 2,000 בשנה

יובל דאדון:  זה סך הכול הפעילות של המרב"ד שהיא מורכבת מכמה וכמה אפיקים

יובל דאדון:  וגם בפן הזה של חידוש רשיון הנהיגה לגיל המבוגר, גם שם הובלנו שינוי, והוצאנו בנובמבר שנה שעברה, הפנייה לשנות את השאלות שמופנים גם לאזרח וגם לרופא המטפל, כי בשאלון הישן, כמו שהצגנו בישיבות קודמות, שאלו שאלות מאוד כלליות והרגישות מאוד גבוהה, זאת אומרת, כי שואלים את רופא המשפחה – האם סובל ממחלה נוירולוגית, זה יכול להיות לא קשור בכלל לנהיגה, וזה יכול להיות פרקינסון

יובל דאדון:  ואחד הדברים שביקשנו מהשותפים שלנו לשנות את הטופס כדי שאנחנו לא נקבל הרבה דיווחים מיותרים

יובל דאדון:  אנחנו מקבלים הרבה מאוד דיווחים מיותרים, ואנחנו חוזרים ומדגישים את שיתוף הפעולה המאוד קריטי לדבר הזה, כדי שהרופאים שכן עובדים אצלנו, יעבדו באמת על מה שצריך

יובל דאדון:       שוב, אני מדברים על המהות

יובל דאדון:  והמהות היא לצמצם את הסיכון על הכבישים

יובל דאדון:  אז זה אחד מהדברים שגם הובלנו והם תופסים נפח פעילות

יובל דאדון:  חלק מהמהלכים הללו שהתחננו כבר מספר פעמים שהדבר הזה ייצא לפועל, יבוא לידי הקטנה של המספרים באופן שייקח אותנו למקום הנכון

מיכל מרים וולדיגר: ברשותך, עוד משפט

מיכל מרים וולדיגר:  אני כן רוצה לומר שהנקודה היא פה לא רק למנוע מאנשים לעלות על הכביש

מיכל מרים וולדיגר:  זה לא דיכוטומי – זה יכול וזה לא יכול, זה הרבה יותר רחב

מיכל מרים וולדיגר:  המטרה היא פה איך עוזרים לאזרחי מדינת ישראל, כי בסך הכול בסוף זה גם משפיע על התל"ג, כי היום רכב הוא משהו שאתה חייב אותו בשביל היום יום, ובשביל לעבוד

מיכל מרים וולדיגר:  ולכן, אותם מכונים שדיברו קודם, הם גם באים לשפר את המצב של בן-אדם, כמו שסיפרה הגברת היקרה, שלכאורה יכולת להגיד היא לא יכולה לנהוג נקודה

מיכל מרים וולדיגר:  אלא, איך משפרים לה ואיך מאפשרים לה את היכולת לנהוג, וזה עושים המכונים בצורה מצוינת

מיכל מרים וולדיגר:  ולא יכול או לא יכול, אלא הרבה מעבר לכך

מיכל מרים וולדיגר:  ולכן, אני מצטרפת למה שנאמר פה, שצריך להעביר את זה למכונים שהם יידעו בהחלט גם מי יכול, ובאמצעות מה הוא יכול, ולאפשר לו את הדבר הזה, ולעשות את מבחני הנהיגה בהתאם לכך, שיש לי את כל המכלול, ולא רק נקודה אחת בודדת

אילן ליבוביץ: אצלנו בקהילה יש קטועי גפה - רגל ויד כמה אלפים

אילן ליבוביץ:  הבעיה המרכזית אצלנו מבחינת קטועים, ומבחינת ניידות, שמעתי את כל מה שאמרו, אז אני לא אחזור על דברים

אילן ליבוביץ:  אני לא מבין את ההתנהלות של המרב"ד

אילן ליבוביץ:  צריכים לגייס, צריכים להכשיר, יש שניים וחצי

אילן ליבוביץ:  אותי בתכל'ס, כנציג זה לא מעניין

אילן ליבוביץ:  אותי מעניין שקטוע – עזוב כבר לצאת מהבית לשתות קפה

אילן ליבוביץ:  לא יכול להגיע למכון שצריך לשים לו פרוטזה, והוא עם פצעים ברגל כי אין לו רישיון והוא מחכה מעל שנה וחצי

אילן ליבוביץ:  רק היום קיבלתי על גברת שמחכה שנה, עוד לא קראו לה

אילן ליבוביץ:  אתמול בערב קיבלתי מבן אדם שהיה ב-2019 במכון, ראו שאין לו רגל

אילן ליבוביץ:  ב-2020, החליטו  לקחת לו את הרישיון כי אין לו רגל

אילן ליבוביץ:  הוא כבר היה, כבר בדקתם

אילן ליבוביץ:       לגבי כל הדברים שדיברו פה, אנחנו מסתובבים בכל מרכזי השיקום

אילן ליבוביץ:  יש 11 בתי חולים

אילן ליבוביץ:  אם אני מחשיב שיש בכל בית חולים כזה לפחות ארבעה רופאי שיקום שמוכשרים לתת חוות דעת, כבר יש לכם 50 רופאים שיכולים לעזור לכם עד שתגייסו, עד שתכשירו, לא מעניין אותי

אילן ליבוביץ:  אבל זה לא יכול להיות

אילן ליבוביץ:  בכל בתי החולים האלה יש את הנהג

אילן ליבוביץ:  אגיד לכם יותר מזה, בכובע של קטוע

אילן ליבוביץ:  כל הסיפורים האלה על אביזרים, זה סיפורים המרפאה בעיסוק קבעה

אילן ליבוביץ:  לי יש כיסא גלגלים

אילן ליבוביץ:  היא קבעה איזה כיסא גלגלים

אילן ליבוביץ:  אני באתי איתו למרב"ד

אילן ליבוביץ:  המרב"ד כתב בשורה אחת, בן אדם קטוע, צריך להיכנס עם כיסא גלגלים לאוטו רק - - - חברות האבזור

אילן ליבוביץ:  הם קבעו לפי האוטו שיש לי איזה מנוף אני צריך

אילן ליבוביץ:  למרב"ד לא היה שום עניין בזה

אילן ליבוביץ:       אז כפי שהצעתם, או שעושים פתרון זמני עד שהמרב"ד יצליח לעמוד, אני כבר לא מדבר על זה שאנשים שלושה, ארבעה חודשים מחכים

אילן ליבוביץ:  איך היו"ר אמר, אנחנו בשנות השלושת אלפים

אילן ליבוביץ:  אין מייל אפילו לדבר

אילן ליבוביץ:  פאקס כבר בחוק יצא, עוד מופיע באתר שלהם מספר פקס

אילן ליבוביץ:  זה פשוט הזוי

אילן ליבוביץ:  אני לא מדבר על כאלה שמרב"ד צריך לבדוק אם הם לא יחליטו להיכנס בעמוד תוך כדי נהיגה

אילן ליבוביץ:  אני מדבר על קטועי רגליים שלא יכולים לצאת מהבית

אילן ליבוביץ:  כאלה אנשים שלא יכולים

אילן ליבוביץ:  יש אנשים שצריכים מרב"ד או כשירות נהיגה, או יכולים לצאת מהבית ברגל

אילן ליבוביץ:  אנשים על אוטו, לא מסוגלים ללכת למכון שהוא שתי רחובות מהם, כי אין מי שייקח אותם

אילן ליבוביץ:  אראה לכם פניות

אילן ליבוביץ:  אנחנו עוזרים לאנשים בסיוע בטרמפים בשביל זה

אילן ליבוביץ:  זה פשוט דבר הזוי

אילן ליבוביץ:  תודה רבה

חגי מירום: בקשר לטפסים של הרופאים שצריכים לדווח

חגי מירום:  באמת היו טפסים, ועשינו את זה בצורה כזאת שהרופאים בבתי החולים יוכלו לדווח את זה בקלות יותר על ידי זה שהם רק לוחצים על כפתור ועובר במידי לאן שזה צריך

חגי מירום:  עכשיו הטפסים עברו מצב של שיפור, במרכאות כפולות, שזה הכול מקוון

חגי מירום:  זאת אומרת, הכול במחשב

חגי מירום:  כרגע, מה שזה עושה, שזה מחייב את הרופא לא לעשות את זה מתוך התיק הרפואי, אלא לצאת ולפתוח במחשב אחר, לפתוח את הטופס, להתחיל להזין את זה אחד אחד את כל החומר

חגי מירום:  אני חושב, וכבר עכשיו רופאים אמרו לי, אני לא מתכונן לעשות את זה, אני הולך רק לרשום, שהרופא המטפל ישלח

חגי מירום:  מכיוון שזה גוזל כל כך הרבה זמן, שפשוט הרופאים לא מסוגלים לעמוד בזה, ולא עושים את זה

חגי מירום:  זה גם יוריד קצת מהעומס, מכיוון שיהיו פחות פניות

חגי מירום:  אני חושב שגם על זה כדאי לתת את הדעת איך אנחנו מייעלים את הנושא הזה, ולא עושים את זה יותר כבד

דניאל אוסטר: כמו שמשרד התחבורה מסמיך מעבדות רכב

דניאל אוסטר:  בזמן האחרון הסמיכו המון מעבדות רכב

דניאל אוסטר:  אני חושב שהם יכולים להסמיך את מרכזי השיקום

דניאל אוסטר:  שיהיו מרב"דים רבים לא אחד

דניאל אוסטר:  בשביל מה שיהיה אחד במקום אחד, כאשר הם מפוזרים בכל הארץ

דניאל אוסטר:  הנכים ממילא שם

דניאל אוסטר:  הפיזיותרפיסטים מכירים אותם

דניאל אוסטר:  הרופאים מכירים אותם

דניאל אוסטר:  כולם מכירים אותם

דניאל אוסטר:  אז למה לקחת מישהו שלא מכיר אותם בכלל

ישראל אייכלר: תודה רבה

ישראל אייכלר:  אני רוצה לסכם את הדיון

ישראל אייכלר:  הוועדה שמעה - - -     

רות פרמינגר: בכאב רב הייתי אומרת

רות פרמינגר:  כל הקושי והכאב והתסכול

רות פרמינגר:  אני יודעת שאתה שנים רבות, ואני שנים רבות כואבת באמיתי את הכאב שלהם

ישראל אייכלר: הוועדה שמעה בחומרה רבה את הדיווח על פעילותו של המרב"ד עם שניים וחצי רופאים ו-25,000 פונים שנמצאים על השולחן

ישראל אייכלר:      הוועדה רואה בדאגה את התקופה הקרובה, כאשר לצערנו, נוספו לא מעט אנשים שהזדקקו לשירותי המרב"ד והוא לא ערוך

ישראל אייכלר:  שמענו גם על סכסוכי עבודה שעדיין לא נפתרו, ואם כן, זה גם לא עוזר לנו הרבה, כי אין מספיק אנשים

ישראל אייכלר:       לכן הוועדה מבקשת משר הבריאות, לבחון מחדש את המדיניות של העברת בחינות כשירות הנהיגה למרב"ד, במקום זה להעביר למרכזי שיקום בבתי חולים ולמכונים שהוזכרו בישיבה, וגם כאלה שלא הוזכרו, שהם באופן מקצועי יוכלו לבדוק את הכשירות של הנהג, וגם את הצרכים ואת האביזרים עד שהמרב"ד התארגן ויגמור קודם כל את ה-25,000 הפניות שיש לו, ואחר כך, יוכל לישר קו ולהתחיל מחדש

ישראל אייכלר:       הוועדה מבקשת ממשרד הביטחון לעת הזאת לבחון הצעה להקים מרב"ד עצמאי לנכי צה"ל לפחות בשנה הקרובה

יאיר גולן: יש חברה שהם עובדים איתה, חברת "מדיטון", הם יכולים לסגור איתם במידית

יאיר גולן:  יש רופאים מוסמכים שם

ישראל אייכלר: הוועדה מבקשת גם מהביטוח הלאומי להתארגן לקראת החודשים הקרובים באופן מידי

ישראל אייכלר:  הרי רוב העבודה בביטוח הלאומי כבר עושים, יש לכם ועדות

ישראל אייכלר:  אישרנו גם לקחת רופאים מוועדות נכות כללית לנפגעי איבה, ומלחמה

ישראל אייכלר:  אז גם העניין הזה של הנהיגה והכשירות, תיקחו עוד אנשים מקצועיים  שעוסקים במקצוע עד שהמרב"ד יוכל לחזור לקדמותו ועד שהוועדה תחליט אחרת או המשרד הממונה עליהם

ישראל אייכלר:       הוועדה מבקשת ממשרד התחבורה לקחת אחריות, ולהקים ועדה עצמאית לגבי אביזרים וגודל רכב, דברים הטכניים שהם צריכים להחליט ולא לחכות עד שהתור במרב"ד הסתיים

ישראל אייכלר:      הוועדה מברכת את מנכ"ל מרב"ד ואת העובדים שלו, שבתנאים בלתי אפשריים עדיין מקיימים את המערכת הזאת, ומקווים בעזרת השם, לעשות לפגישה כאשר העניינים יסודרו, ונוכל לבוא ולבשר לציבור שהמרב"ד חוזר לקדמותו

ישראל אייכלר:       הוועדה מבקשת דבר אחד שהיה צריך להיות הראשון

ישראל אייכלר:  שמענו כל מיני הצעות להקל בסיכונים, כדי להוריד את המעמסה

ישראל אייכלר:  הוועדה מבקשת לא להקל בשום סיכון

ישראל אייכלר:  כן לחסל את הביורוקרטיה, כי שהיא שפוגעת באזרחים כולם

ישראל אייכלר:  כן להקפיד מבחינה בריאותית

ישראל אייכלר:  כן לקחת מכונים בבתי חולים שעוסקים בהם, ויש להם ידע וניסיון, ואפשר לסמוך עליהם שלא יעלה על הכביש נהג שאינו כשיר לנהוג, עם כל הצער

ישראל אייכלר:  גם לגבי הגיל, למרות שאני עוד לא בן 70, אני לא מוכן להקל בפיקוח על אנשי מבוגרים שנוהגים בכביש

ישראל אייכלר:  כל אחד הוא גיבור גדול

ישראל אייכלר:  באנגליה ראיתי יהודי בן 93, היה נוהג ברכב

ישראל אייכלר:  היה נחמד לראות

ישראל אייכלר:  אבל לא כל אחד בגיל 93 יודע לנהוג

ישראל אייכלר:  צריך כן להקפיד, כן לבדוק - אבל לחסל את הביורוקרטיה

ישראל אייכלר:  זו הבעיה המרכזית שעלתה פה

ישראל אייכלר:  תודה רבה לכל המשתתפים

רות פרמינגר: יישר כוח אדוני

רות פרמינגר:  יישר כוח לוועדה

ישראל אייכלר: ישיבה זו נעולה

ישראל אייכלר:  תודה רבה